# ఎటాక్ (2016 సినిమా)

| ఎటాక్ |
| --- |
| ఎటాక్ సినిమా పోస్టర్ |
| దర్శకత్వం | రామ్ గోపాల్ వర్మ |
| రచన | రామ్ గోపాల్ వర్మ |
| స్క్రీన్ ప్లే | రామ్ గోపాల్ వర్మ |
| కథ | సమీర్ చంద్ర |
| నిర్మాత | సి. కళ్యాణ్ |
| తారాగణం | మంచు మనోజ్ కుమార్ జగపతిబాబు సురభి ప్రకాష్ రాజ్ వడ్డే నవీన్ |
| ఛాయాగ్రహణం | అంజి |
| కూర్పు | అన్వర్ ఆలీ |
| సంగీతం | రవి శంకర్ |
| నిర్మాణ సంస్థ | సి.కె. ఎంటర్టైన్మెంట్స్ |
| పంపిణీదార్లు | సుభా శ్వేత ఫిల్మ్స్ |
| విడుదల తేదీ | 2016 ఏప్రిల్ 1 (2016-04-01) |
| సినిమా నిడివి | 107 నిముషాలు |
| దేశం | భారతదేశం |
| భాష | తెలుగు |

**ఎటాక్** 2016, ఏప్రిల్ 1న విడుదలైన తెలుగు చలనచిత్రం. సి. కళ్యాణ్ నిర్మాణ సారథ్యంలో రామ్ గోపాల్ వర్మ దర్శకత్వం వహించిన ఈ చిత్రంలో మంచు మనోజ్ కుమార్, జగపతిబాబు, సురభి, ప్రకాష్ రాజ్, వడ్డే నవీన్
తదితరులు నటించగా, రవిశంకర్ సంగీతం అందించాడు.

## కథా సారాంశం

గురు రాజ్ (ప్రకాశ్ రాజ్) తను చేస్తున్న దందాలు మానేసి మంచిగా బ్రతకాలనుకొని, గతాన్ని వదిలి కొత్త జీవితాన్ని ప్రారంభిస్తాడు. గురు ముగ్గురు కొడుకులు కాళి (జగపతి బాబు), గోపి (వడ్డె నవీన్), రాధ (మంచు మనోజ్) ఎవరికి వారుగా బ్రతికేస్తుంటారు. అదే సమయంలో పాత కక్ష్యల నేపథ్యంలో గురు దారుణ హత్యకు గురౌతాడు. తండ్రి హత్య వెనుక ఉన్న వ్యక్తులు కనుక్కునే క్రమంలో కాళి కూడా హత్య చేయబడుతాడు. ఈ హత్యలకు గల కారణాలు ఏంటి, సత్తూ (అభిమన్యుసింగ్) కు గురుకి ఉన్న సంబంధం ఏంటి, ఈ హత్య మిస్టరీను రాధా ఎలా కనుక్కున్నాడు అనేది మిగతా కథ.

## నటవర్గం

* మంచు మనోజ్ కుమార్ (రాధాకృష్ణ "రాధ")
* జగపతిబాబు (కాలీ)
* సురభి (వల్లీ)
* ప్రకాష్ రాజ్ (గురు రాజ్)
* వడ్డే నవీన్ (భూపి)
* అభిమన్యు సింగ్ (సట్టు)
* పూనమ్ కౌర్ (సఖి)
* మంజు భార్గవి (గురు రాజ్ భార్య)
* చలపతిరావు (మస్తాన్)
* నర్సింగ్ యాదవ్ (భద్రి)

## సాంకేతికవర్గం

* రచన, స్క్రీన్ ప్లే, దర్శకత్వం: రామ్ గోపాల్ వర్మ
* నిర్మాత: సి. కళ్యాణ్
* కథ: సమీర్ చంద్ర
* సంగీతం: రవి శంకర్
* ఛాయాగ్రహణం: అంజి
* కూర్పు: అన్వర్ ఆలీ
* నిర్మాణ సంస్థ: సి.కె. ఎంటర్టైన్మెంట్స్
* పంపిణీదారు: సుభా శ్వేత ఫిల్మ్స్

## పాటలు

| ఎటాక్ |
| --- |
| సినిమా by రవి శంకర్ |
| Released | 2016 మార్చి 22 (2016-03-22) |
| Recorded | 2015 |
| Genre | పాటలు |
| Length | 26:05 |
| Language | తెలుగు |
| Label | లహరి మ్యాజిక్ |
| Producer | రవి శంకర్ |

ఈ చిత్రంలోని పాటలను సిరాశ్రీ రాయగా, రవి శంకర్ సంగీతం అందించాడు. లహరి మ్యాజిక్ ద్వారా పాటలు విడుదలయ్యాయి.

పాటల జాబితా| సం. | పాట | పాటల జాబితా | పాట నిడివి |
| --- | --- | --- | --- |
| 1. | "చావదురా పగ" | రాంకీ, ఉమా నేహ | 4:28 |
| 2. | "ధర్మరాజు ఓడొద్దని" | స్వరాగ్, సాయిచరణ్ | 5:22 |
| 3. | "నాయన్ని అడుగులా" | స్వరాగ్, కీర్తన్ | 2:47 |
| 4. | "రక్తపు చుక్కలు" | స్వరాగ్ | 5:09 |
| 5. | "ప్రభుం ప్రాణనాథం" | శ్రీకాంత్, స్వరాగ్, సాయిచరణ్ | 3:08 |
| 6. | "ధర్మరాజు ఓడొద్దని (రిమిక్స్)" | ఉమా నేహ, స్వరాగ్, సాయిచరణ్ | 5:11 |
| మొత్తం నిడివి: | 26:05 |

## నిర్మాణం

### చిత్రీకరణ

ఈ చిత్రం 2015, ఫిబ్రవరి 20న అధికారికంగా ప్రారంభించబడింది. మరుసటి రోజు నుండి రెగ్యులర్ షూటింగ్ ప్రారంభమైంది. ఈ చిత్రంలోని కొన్ని ముఖ్యమైన సన్నివేశాలను హైదరాబాదులోని ఒక ఆర్.టి.ఓ. కార్యాలయంలో చిత్రీకరించారు.

### నటీనటులు ఎంపిక

1993లో వచ్చిన గాయం సినిమా తర్వాత రామ్ గోపాల్ వర్మతో జగపతి బాబు చేస్తున్న రెండవ సినిమా ఇది. మనోజ్ కు వర్మతో ఇది తొలిచిత్రం కాగా, జగపతి బాబుతో కరెంట్ తీగ తరువాత ఇది రెండవ సినిమా. వడ్డే నవీన్ ఈ చిత్రంలో కీలకమైన పాత్ర పోషించాడు. బీరువా సినిమాలో నటించిన సురభి ఈ చిత్రంలో ప్రధానపాత్రలో నటించింది.

## విడుదల

2015, మే 30న ఈ చిత్ర మొదటి మోషన్ పోస్టర్ విడుదలయింది. 2015, మే 31న థియేట్రికల్ ట్రైలర్ విడుదలయింది. 2016, ఏప్రిల్ 1న ఈ చిత్రం విడుదలయింది.

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో *ఎటాక్*